ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014922
ขอให้แก้ไขปัญหาเสียงดังรบกวนจากเพื่อนบ้าน บริเวณบ้านเลขที่.......หมู่บ้าน เค.ซี.รามอินทรา 5 ซอยพระยาสุเรนทร์ 40 ซอยย่อย 15 ถนนพระยาสุเรนทร์ แขวงสามวาตะวันตก เขตคลองสามวา กรุงเทพมหานคร เนื่องจากผู้ร้องแจ้งว่าบ้านหลังดังกล่าว มีผู้พักอาศัยทั้งหมด 7 คน (ไม่สามารถระบุได้แน่ชัดว่าคนใดเป็นเจ้าของบ้าน) มีการเลี้ยงสุนัข จำนวนมากกว่า 10 ตัว โดยสุนัขจะเห่า ส่งเสียงดังรบกวน ตลอดช่วงเวลากลางวัน และเวลากลางคืน และเมื่อสุนัขเห่าส่งเสียงดัง ผู้พักอาศัยในบ้านหลังดังกล่าวก็มักจะตะโกนส่งเสียงดัง เพื่อให้สุนัขเงียบ แต่กลับทำให้เสียงดังมากยิ่งขึ้น อีกทั้งเมื่อมีสุนัขหลุดออกมานอกบริเวณรั้วบ้าน ผู้พักอาศัยก็ไม่ออกมาจับสุนัขเข้าบ้าน และผู้ร้องทราบว่าสุนัขของบ้านหลังดังกล่าว มีพฤติกรรมดุร้าย เคยกัดบุคคลอื่นด้วย ซึ่งผู้ร้องเกรงว่าบุตรของผู้ร้องจะถูกสุนัขกัดขณะที่ผู้ร้องพาบุตรออกไปนอกบ้าน อีกทั้งผู้พักอาศัยบ้านหลังดังกล่าวได้นำรถจักรยานยนต์ จำนวน 3 คัน มาจอดบริเวณข้างบ้านของผู้ร้องซึ่งเป็นพื้นที่ส่วนกลาง และมีการนำแกลลอนน้ำมัน ,หมวกกันนิรภัย ,กระจกมองข้างของรถจักรยานยนต์ ,อุปกรณ์ซ่อมรถ และเศษขยะ มาวางทิ้งไว้บริเวณหน้าบ้านร้าง ที่อยู่ข้างบ้านของผู้ร้อง ซึ่งเป็นพื้นที่ส่วนกลางเช่นกัน ส่งผลให้ผู้ร้องทำความสะอาดบริเวณข้างบ้านได้ยาก และต้องทำการเก็บขยะ และเศษน๊อต อยู่เป็นประจำ เนื่องจากเกรงว่าจะเกิดอุบัติเหตุกับเด็ก ที่เดิน และวิ่งเล่นบริเวณพื้นที่ส่วนกลาง อีกทั้งผู้ร้องได้รับความเดือดร้อนจากเสียงของรถยนต์ และรถจักรยานยนต์ ของผู้พักอาศัยของบ้านหลังดังกล่าว ตลอดช่วงเวลาตั้งแต่ 17.00-22.00 น. เป็นประจำทุกวัน โดยประสบปัญหามาเป็นระยะเวลามากกว่า 1 ปีแล้ว เบื้องต้นเคยแจ้งเรื่องไปยังกรรมการหมู่บ้าน ,สำนักงานเขตคลองสามวา และสถานีตำรวจนครบาลบางชันแล้ว จากกรณีดังกล่าวส่งผลให้ผู้ร้องและครอบครัวได้รับความเดือดร้อนรำคาญเป็นอย่างมาก ไม่ได้รับการพักผ่อนตามปกติ จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนรำคาญให้แก่ผู้ร้อง และประชาชนที่อาศัยอยู่ในบริเวณใกล้เคียง (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata